CELEX: 62007TN0481
Language: hu
Date: 2007-12-21 00:00:00
Title: T-481/07. sz. ügy: 2007. december 21-én benyújtott kereset – Deltalinqs und SVZ kontra Bizottság

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/43
            
         2007. december 21-én benyújtott kereset – Deltalinqs und SVZ kontra Bizottság
   (T-481/07. sz. ügy)
   (2008/C 64/72)
   Az eljárás nyelve: holland
   Felek
   
      Felperes: Deltalinqs und SVZ Havenondernemersvereniging Rotterdam (Rotterdam, Hollandia) (képviselő: M. Meulenbelt, ügyvéd)
   
      Alperes: az Európai Közösségek Bizottsága
   Kereseti kérelmek
   A felperesek azt kérik, hogy az Elsőfokú Bíróság
   
               —
            
            
               semmisítse meg a Bizottság határozatát;
            
         
               —
            
            
               a Bizottságot kötelezze a költségek viselésére.
            
         Jogalapok és fontosabb érvek
   A felperesek keresete a belső vízi úton történő intermodális közlekedéshez nyújtandó támogatásokra vonatkozó flamand szabályozásról (N 682/2006 sz. támogatási intézkedés – Belgium) szóló 2007. május 10-i bizottsági határozat (HL 2007., C 227., 4. o.) ellen irányul. A Bizottság a megtámadott határozatban a támogatási intézkedést az EK-Szerződéssel összeegyeztethetőnek minősíti, és azt nem kifogásolja.
   A felperesek keresetüket egyrészt a vasúti, közúti és belvízi közlekedéshez nyújtott támogatásokról szóló, 1970. június 4-i, 1107/70/EGK tanácsi rendeletben (HL L 130., 1. o.; magyar nyelvű különkiadás 7. fejezet, 1. kötet, 39. o.) foglalt hátrányos megkülönböztetés tilalmának, másrészt az EK 12. és EK 73. cikk megsértésére alapítják. Álláspontjuk szerint a konténerek flamand belföldi kikötőkben történő átrakodásához járó támogatás nyújtására sor kerül akkor, ha a konténerek flamand tengeri kikötőn keresztül lépnek az Európai Unió területére, illetve hagyják el azt, abban az esetben viszont nem, ha másik tagállamban található tengeri kikötőről van szó. Ez állampolgárság alapján történő hátrányos megkülönböztetést jelent.
   A felperesek szerint továbbá a támogatás a verseny torzítását eredményezi, mivel jelentősen hátrányos helyzetbe hozza mindazokat az észak-európai kikötőket, amelyekből kereskedelmet folytatnak a flamand szárazfölddel, különösen pedig Rotterdam kikötőjét.
   A felperesek végezetül a vizsgálati- és indokolási kötelezettség megsértését kifogásolják. A Bizottság álláspontjuk szerint elmulasztotta vizsgálni a versenyre gyakorolt következményeket, ezen kívül nem jelölte meg azokat az okokat, miért volt lehetséges a gazdasági vizsgálat mellőzése.